CELEX: 32016R1619
Language: et
Date: 2016-09-08 00:00:00
Title: Komisjoni rakendusmäärus (EL) 2016/1619, 8. september 2016, millega muudetakse rakendusmäärust (EL) nr 948/2014 lõssipulbri eraladustamistoetuse taotluste esitamise viimase päeva osas

9.9.2016   
            
            
               ET
            
            
               Euroopa Liidu Teataja
            
            
               L 242/28
            
         KOMISJONI RAKENDUSMÄÄRUS (EL) 2016/1619,
   8. september 2016,
   millega muudetakse rakendusmäärust (EL) nr 948/2014 lõssipulbri eraladustamistoetuse taotluste esitamise viimase päeva osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 18 lõiget 2, artikli 20 punkte c, f, l, m ja n ning artikli 223 lõike 3 punkti c,
   võttes arvesse nõukogu 16. detsembri 2013. aasta määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed, (2) eriti selle artiklit 4,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (3) eriti selle artikli 62 lõike 2 punkti b,
   ning arvestades järgmist:
   
               (1)
            
            
               Komisjoni rakendusmäärusega (EL) nr 948/2014 (4) avati lõssipulbri eraladustamine, pidades silmas eriti keerulist turuolukorda, mis tuleneb Venemaa kehtestatud impordikeelust liidu piimatoodetele.
            
         
               (2)
            
            
               Kõnealust eraladustamiskava on pikendatud komisjoni rakendusmäärustega (EL) nr 1337/2014, (5) (EL) 2015/303, (6) (EL) 2015/1548 (7) ja (EL) 2016/224 (8). Seepärast saab toetusetaotlusi esitada kuni 30. septembrini 2016.
            
         
               (3)
            
            
               Venemaa pikendas 29. juunil 2016 EList pärit põllumajandustoodete ja toiduainete impordikeeldu kuni 2017. aasta lõpuni.
            
         
               (4)
            
            
               Liidu suurenenud piimatoodangu tulemusel on lõssipulbritoodang suurenenud ajavahemikul jaanuarist aprillini 2016 18 %, kuid eksport on samal ajavahemikul vähenenud 8 %. Traditsiooniliselt moodustab lõssipulbri eksport umbes 40–50 % liidu lõssipulbri kogutoodangust.
            
         
               (5)
            
            
               Seetõttu on lõssipulbri hinnad liidus jätkuvalt surve all.
            
         
               (6)
            
            
               Kujunenud turuolukorda arvestades on asjakohane tagada lõssipulbri eraladustamise toetuskavade katkestuseta kättesaadavus ja pikendada nende kehtivust kuni 2017. aasta sekkumisperioodi alguseni 1. märtsil 2017.
            
         
               (7)
            
            
               Selleks et taotluste esitamise võimalus toetuskava alusel ei katkeks, peaks käesolev määrus jõustuma järgmisel päeval pärast selle avaldamist.
            
         
               (8)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 948/2014 artiklis 5 asendatakse kuupäev „30. september 2016“ kuupäevaga „28. veebruar 2017“.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. september 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  ELT L 346, 20.12.2013, lk 12.
   
      (3)  ELT L 347, 20.12.2013, lk 549.
   
      (4)  Komisjoni 4. septembri 2014. aasta rakendusmäärus (EL) nr 948/2014, millega avatakse lõssipulbri eraladustamine ja määratakse eelnevalt kindlaks abi summa (ELT L 265, 5.9.2014, lk 18).
   
      (5)  Komisjoni 16. detsembri 2014. aasta rakendusmäärus (EL) nr 1337/2014, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 360, 17.12.2014, lk 15).
   
      (6)  Komisjoni 25. veebruari 2015. aasta rakendusmäärus (EL) nr 2015/303, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 55, 26.2.2015, lk 4).
   
      (7)  Komisjoni 17. septembri 2015. aasta rakendusmäärus (EL) nr 2015/1548, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 242, 18.9.2015, lk 26).
   
      (8)  Komisjoni 17. veebruari 2016. aasta rakendusmäärus (EL) nr 2016/224, millega muudetakse rakendusmäärusi (EL) nr 947/2014 ja (EL) nr 948/2014 seoses või ja lõssipulbri eraladustusabi taotluste esitamise viimase päevaga (ELT L 41, 18.2.2016, lk 8).